3. Trafiksikkerhedsforsøg (Åben)
Tidl. politisk behandling
Forventet sagsgang
TM-U
Lovgrundlag
Lov om offentlige veje, Færdselsloven
SAGENS INDHOLD
Teknik- og Miljøudvalget skal i denne sag tage stilling til resultaterne af to trafiksik-
kerhedsforsøg samt anlægsforslag hertil.
Byrådet besluttede 26. maj 2020, at [adresse] skulle afspærres for biler på sydsiden af [adresse] i et forsøg 
på at forbedre trafiksikkerheden i krydset. Byrådet bevilgede 15. december 2020 et beløb til igangsætning 
af forsøg med forbedret trafiksikkerhed af vejkryds på [adresse] ved [adresse] Elmelundsvej, hvor 
der er blevet etableret trafikdæmpende foranstaltninger på sidevejene.
Forsøgene i de to kryds er blevet udført med henblik på at forøge trafiksikkerheden og reducere risikoen 
for trafikuheld.
I [adresse] og på landsplan var der i 2020 og i første halvdel af 2021 en nedgang i antallet af 
registrerede uheld. Det skyldes mindre trafik på vejen, end før COVID-19 ramte [adresse]. På den baggrund 
blev det besluttet at fortsætte forsøgene ind i 2022.
VURDERING
Teknik og Miljø har vurderet, om forsøgene med trafikale foranstaltninger har virket efter hensigten.
[adresse] Enslevvej
Siden 2017 er der løbende blevet etableret vejtekniske tiltag, som fuldt stop, hastighedsbegrænsning og 
forbedring af afmærkning ved krydset i et forsøg på at øge trafiksikkerheden. Desværre har tiltagene ikke 
haft den ønskede effekt. I 2020 blev det derfor besluttet at lave en midlertidig vejlukning af [adresse] 
for [adresse].
Den midlertidige vejlukning blev etableret i juni 2020. I starten af forsøgsperioden kørte bilister udenom 
spærringen, som efterfølgende blev forstærket. Der blev desuden modtaget enkelte klager i starten af pe-
rioden med forsøget.
Før vejlukningen registrerede politiet 14 uheld i krydset i perioden 2011 til maj 2020, hvoraf 13 af uheldene 
var krydsuheld mellem de to færdselsretninger.
Siden vejlukningen blev etableret i juni 2020 til maj 2022, er der ikke sket nogle politiregistrerede uheld i 
krydset. Det vurderes, at vejlukningen har været med til at nedsætte risikoen for trafikuheld i krydset, da 
trafikken har fundet nye veje via de større landeveje.
På baggrund af de seneste to års forsøg foreslår Teknik og Miljø, at vejlukningen ved [adresse] gøres 
permanent. 
[adresse]: EMN-2021-02659
Dok-ID: 2637765
Sagsbehandler: julu
Teknik- og Miljøudvalget
10. august 2022  16:00
En vejlukning kan gøres permanent for en anslået udgift på ca. 200.000 kr.
[adresse] / Elmelundsvej
Der blev opsat trafikdæmpende foranstaltninger på [adresse] og Elmelundsvej i juni 2021. Før dette 
tidspunkt havde politiet registreret otte uheld i krydset i perioden 2011 til maj 2021, hvor alle uheldene er 
krydsuheld mellem de to færdselsretninger.
Siden forsøget blev igangsat i juni 2021 frem til maj 2022, har politiet registreret ét uheld i krydset.
Teknik og Miljø vurderer, at de trafikdæmpende foranstaltninger ikke har den fornødne effekt i krydset. Ved 
gentagende besigtigelser kan det konstateres, at bilister ikke overholder fuldt stop ved [adresse].
For at øge trafiksikkerheden i krydset foreslår Teknik og Miljø, at det firbenet kryds [adresse]
vej / Elmelundsvej forlægges, således der etableres to T-kryds i stedet.
Teknik og Miljø har undersøgt, hvordan vejene kan forlægges for at opnå det mest optimale resultat og 
sikre, at trafiksikkerheden øges i krydset. En løsning kunne være, at [adresse] forlægges ca. 75 meter 
mod nord, og at Elmelundsvej fastholder dens nuværende placering. Ved at forlægge [adresse] er der 
endvidere mulighed for at etablere en krydsningshelle mellem Elmelundsvej og [adresse] til gavn for 
cyklister og fodgængere, der skal krydse [adresse].
Krydsene Gelbrovej / Enslevvej og [adresse] Stobdrupvej / Elmelundsvej er begge vigepligtsregulerede 
firbenet-kryds (F-kryds), hvor sidevejstrafikken oftest skal krydse hovedvejen. Denne type kryds er generelt 
forbundet med markant større ulykkesrisiko end vigepligtsreguleret trebenet-kryds (T-kryds), da der i F-
kryds er markant flere konfliktpunkter mellem trafikstrømmene, hvor der kan ske uheld. Derfor anbefales 
det at undgå vigepligtsregulerede kryds med mere end 3 ben.
I vigepligtsregulerede F-kryds er der risiko for, at især lokalkendte trafikanter ikke overholder deres vi-
gepligt, men kører gennem krydset uden tilstrækkelig orientering. Det kan skyldes, at de ofte har oplevet, 
at de ikke skulle vige for gennemkørende trafik på hovedvejen.
Ved at opdele F-krydset, i to T-kryds, eller ved at lukke den ene tilslutning i F-krydset, tvinges sidevejstra-
fikanter til at foretage en svingmanøvre uanset, hvilken retning de skal fortsætte i. Dermed tvinges trafikan-
terne til at orientere sig i krydset, samt at nedsætte hastigheden forud for en svingmanøvre.
Det skønnes, at en vejforlægning anslået vil koste ca. 4,6 mio. kr. inkl. et beløb på 400.000 kr. til eventuel-
le uforudsete udgifter.
Teknik og Miljø har vurderet, om der er grundlag for at etablere rundkørsler i de to kryds. Både [adresse] 
(rute 46) og Landevejen (rute 180) er hovedveje, der skal kunne håndtere meget trafik. Det er derfor vigtigt, 
at der er fokus på at opretholde en god fremkommelighed på strækningerne. Da den samlede sidevejstrafik 
ligger mellem ca. 15 og 30 % af hovedvejenes trafik, vil rundkørsler på strækningerne forringe fremkom-
meligheden væsentligt på strækningerne fsva. trafikken på hovedvejene. På den baggrund anbefaler Tek-
nik og Miljø, at der ikke etableres rundkørsler i de to kryds.
En rundkørsel vil anslået koste ca. 3,5 mio. kr. ved [adresse] Enslevvej og ca. 5 mio. kr. på [adresse]. 
Forskellen på beløbene skyldes, at der er forskellige forhold de to steder fx er der cykelstier i rundkørslen 
på [adresse], hvilket ikke er tilfældet ved [adresse].
Et alternativ til en rundkørsel i krydset ved [adresse] er et signalanlæg. Et signalanlæg kan etableres for 
ca. 1,5 mio. kr. Ved signalanlæg skal vejene op mod krydset belyses i et område på 100-200 meter væk 
fra midten af krydset. Omkring et signalanlæg skal hastigheden nedsættes til 70 km/t. Derfor vil fremkom-
meligheden på [adresse] blive nedsat.
Teknik og Miljø vurderer, at etablering af et signalanlæg i et uændret kryds ikke vil fjerne risikoen for at 
samme type uheld, som er sket i krydset ved fuldt stop.
Teknik og Miljø vurderer samlet set, at vejlukningen [adresse] bør gøres permanent, og at en 
forlægning af [adresse] Elmelundsvej bør undersøges nærmere.
ØKONOMI
Der er både i 2020 og 2022 afsat 1,5 mio. kr. til mindre vejanlægsprojekter. På Byrådsmødet 26. maj 2020 
blev det afsatte beløb på 1,5 mio. kr. til mindre vejanlægsprojekter frigivet med den ændring, at [adresse] 
midlertidig blev afspærret. Det blev samtidig besluttet, at der efterfølgende skulle fremlægges en politisk 
sag med den endelige løsning for krydset, som finansieres af de tilbageværende midler på 1,45 mio. kr.
Der er således uforbrugte beløb til mindre vejanlægsprojekter i både i 2020 og 2022 på i alt 2,95 mio. kr. 
INDDRAGELSE
Ved en eventuel forundersøgelse af anlægsløsningen ved [adresse] Elmelundsvej, vil 
berørte lodsejere bliver inddraget.
INDSTILLING
Direktøren for Teknik og Miljø indstiller til Teknik- og Miljøudvalget:
1.
At godkende, at vejlukning af [adresse] for [adresse] gøres permanent.
2.
At godkende, at en trafikal løsning, hvor [adresse] forlægges mod nord, undersøges nærmere.
BESLUTNING
Teknik- og Miljøudvalget, 10. august 2022
Fraværende: Ingen
Ad. 1 Godkendt.
Ad. 2. Godkendt med den bemærkning, at forvaltningen undersøger nærmere for både en rundkørsel-
løsning og alternativt en forlægningsløsning mod nord med tilhørende sammenfletning på [adresse].
Bilag
1.
Kortbilag - Oversigt (3086565)
